## APSTIPRINĀTS

Rīgas Tehniskās universitātes

iepirkuma komisijas

2018.gada 2.augusta sēdē

 (protokols Nr.1)

**RĪGAS TEHNISKĀS UNIVERSITĀTES**

**IEPIRKUMA**

**„Vingrošanas, trenažieru, boksa zāles un peldbaseina celiņu nodrošināšana Rīgas Tehniskās universitātes studentiem un darbiniekiem”**

**(ID Nr. RTU 2018/79)**

# NOLIKUMS

1. **VISPĀRĪGĀ INFORMĀCIJA**
	1. **Iepirkums:** Publisko iepirkumu likuma 10.panta kārtībā (Publisko iepirkumu likuma 2.pielikuma pakalpojums).
	2. **Iepirkuma identifikācijas numurs**: RTU 2018/79
	3. **Pasūtītājs:**

**Rīgas Tehniskā universitāte** (nolikumā – Pasūtītājs vai RTU)

Adrese: Kaļķu iela 1, Rīga, LV-1658,

Izgl. iestādes reģ. Nr. 3341000709, PVN reģ. Nr. LV90000068977,

Tīmekļvietne: [www.rtu.lv](http://www.rtu.lv)

* 1. **Pretendents** ir piegādātājs (Iepirkuma līguma projektā – Pakalpojuma sniedzējs), kurš iesniedzis piedāvājumu.
	2. **Piegādātājs** - fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumu.
	3. Pasūtītājs iepirkuma veikšanai izveido Iepirkuma komisiju.

**Komisija –** Rīgas Tehniskās universitātes iepirkuma komisija, kas pilnvarota organizēt iepirkumu, saskaņā ar rīkojumu.

* 1. **Iepirkuma priekšmets**: vingrošanas, trenažieru, boksa zāles un peldbaseina celiņu nodrošināšana Rīgas Tehniskās universitātes studentiem un darbiniekiem, saskaņā ar tehnisko specifikāciju.

Galvenais CPV kods: 92600000-7 (Sporta pakalpojumi).

* 1. Pakalpojuma tehniskais apraksts noteikts nolikuma 2.pielikumā.
	2. **Paredzamā līgumcena (bez PVN):** EUR 360 000,00 (trīs simti sešdesmit tūkstoši *euro* un 00 centi).
	3. **Līguma izpildes termiņš:** 36 mēneši no Līguma spēkā stāšanās dienas vai kamēr tiek sasniegta kopējā paredzamā līgumcena (nolikuma 1.9.punkts), atkarībā no tā, kurš no nosacījumiem iestāsies pirmais.
	4. **Piedāvājuma izvērtēšanas kritērijs** ir saimnieciski visizdevīgākais piedāvājums, kuru nosaka, ņemot vērā tikai viszemāko kopējo vienas vienības cenu kopsummu (bez PVN).

Gadījumā, ja pirms tam, kad pieņems lēmumu par iepirkuma līguma slēgšanas tiesību piešķiršanu, vismaz divu piedāvājumu novērtējums ir vienāds, Pasūtītājs par izšķirošo piedāvājuma izvēles kritēriju nosaka - kritēriju, kas raksturo piegādātāja atbilstību sociālās aizsardzības prasībām, tai skaitā to, ka izraudzīto piedāvājumu iesniedzis piegādātājs, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Gadījumā, ja arī šis kritērijs būs vienāds vairākiem pretendentiem, Pasūtītājs rīkos atklātu izlozi.

* 1. Pretendents nav tiesīgs iesniegt piedāvājuma variantus.
	2. Norēķinu kārtība ir noteikta Iepirkuma līguma projektā (3.pielikums).
	3. **Iepirkuma dokumentu saņemšana un citi nosacījumi:**
		1. Piegādātāji ar iepirkuma nolikumu var iepazīties un lejupielādēt pircēja profilā: Rīgas Tehniskās universitātes tīmekļvietnē [www.rtu.lv](http://www.rtu.lv) sadaļā „Publiskie iepirkumi” vai Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, darbdienās, līdz **2018.gada 23.augusta**, plkst.1000.
		2. Pasūtītāja kontaktpersona, kura ir tiesīga iepirkuma gaitā sniegt organizatoriska rakstura informāciju par nolikumu: Mārtiņš Briedis, tālrunis: 67089497, fakss: 67089710, e-pasts: martins.briedis@rtu.lv.
	4. Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
	5. **Papildus informācijas pieprasīšana un sniegšana:**
		1. Informācijas apmaiņa starp Pasūtītāju un piegādātājiem notiek rakstiskā veidā pa pastu (adrese: Rīgas Tehniskā universitāte, Kaļķu iela 1 – 322.kab., Rīga, LV ‑ 1658), pa faksu (67089710), vienlaikus dokumenta oriģinālu nosūtot pa pastu vai elektroniski (e-pasts: martins.briedis@rtu.lv). Dokumenta oriģināls nav jānosūta pa pastu, ja dokuments iepriekš ir nosūtīts elektroniski, izmantojot drošu elektronisko parakstu.
		2. Pasūtītājs nodrošina brīvu un tiešu elektronisko pieeju iepirkuma dokumentiem pircēja profilā: Pasūtītāja tīmekļvietnē [www.rtu.lv](http://www.rtu.lv) sadaļā „Publiskie iepirkumi”.
		3. Pasūtītājs, papildus informāciju, kā arī citu informāciju, kas ir saistīta ar šo iepirkumu, publicē pircēja profilā: Pasūtītāja tīmekļvietnē [www.rtu.lv](http://www.rtu.lv) sadaļā „Publiskie iepirkumi”.
		4. Piegādātājs pats ir atbildīgs par sekošanu aktuālajai informācijai, kas tiks publicēta pircēja profilā sakarā ar iepirkumu.
	6. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai, pretendentam ir jāprognozē tirgus situācija sagatavojot finanšu piedāvājumu.
	7. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
	8. Iepirkuma komisijas, pretendentu tiesības un pienākumi ir noteikti atbilstoši Publisko iepirkumu likumam.
1. **PIEDĀVĀJUMA IESNIEGŠANAS UN ATVĒRŠANAS VIETA, DATUMS UN KĀRTĪBA**
	1. Piedāvājums jāiesniedz līdz **2018.gada 23.augusta, plkst.1000,** Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, LV-1658, darbdienās laikā (no pirmdienas līdz piektdienai) no plkst. 8:30 - 17:00. Saņemot piedāvājumu, Pasūtītāja pārstāvis to reģistrē uz aploksnes norādot piedāvājuma iesniegšanas datumu un laiku.
	2. Piedāvājums jāiesniedz personīgi vai atsūtot pa pastu. Pasta sūtījumam jābūt nogādātam 2.1.punktā noteiktajā vietā un termiņā. Pretendents pats personīgi uzņemas nesavlaicīgas piegādes risku.
	3. Ja piedāvājumu iesniedz pēc norādītā piedāvājumu iesniegšanas termiņa beigām, vai piedāvājums nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, to neatvērtu atdod atpakaļ pretendentam.
	4. Piedāvājumu publiskā atvēršanas sēde nav paredzēta.
	5. Pēc piedāvājumu iesniegšanas termiņa beigām pretendents nevar savu piedāvājumu grozīt.
	6. Piedāvājumu vērtēšanu Pasūtītājs veic slēgtās sēdēs.
2. **PIEDĀVĀJUMA NOFORMĒŠANA**
	1. Visiem dokumentiem jābūt latviešu valodā. Citās valodās iesniegtajiem dokumentiem jāpievieno apliecināts tulkojums latviešu valodā.
	2. Piedāvājums sastāv no viena sējuma. Piedāvājumā jāietver šādi dokumenti:
		1. Kvalifikācijas dokumenti, kuriem pievienots pieteikums iepirkumam (nolikuma 1.pielikumā – Pieteikuma vēstules forma);
		2. Tehniskā specifikācija – Tehniskais, Finanšu piedāvājums (2.pielikumā- Pasūtītāja tehniskā specifikācija, pretendenta - tehniskais, finanšu piedāvājums).
	3. Piedāvājums jāiesniedz datorrakstā ar sanumurētām lapām, caurauklots tā, lai piedāvājumā iekļautās lapas nav iespējams atdalīt vienu no otras, ar uzlīmi, uz uzlīmes jābūt norādītam lapu skaitam un datumam, uzlīmei jābūt apzīmogotai (ja attiecināms) un pretendenta (amatpersonas ar paraksta tiesībām vai pretendenta pilnvarotas personas) parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
	4. Pretendentam jāiesniedz viens piedāvājuma oriģināls papīra formātā un viena kopija elektroniski (CD, DVD datu nesējā vai zibatmiņā). Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“.
	5. Piedāvājuma oriģinālu un elektronisko kopiju jāiesaiņo kopā. Līmējuma vietai jābūt apstiprinātai ar pretendenta (amatpersonas ar paraksta tiesībām vai pretendenta pilnvarotas personas) parakstam. Uz kopējā iesaiņojuma jānorāda:
	6. Pasūtītāja nosaukums un adrese;
		1. **Iepirkumam „Vingrošanas, trenažieru, boksa zāles un peldbaseina celiņu nodrošināšana Rīgas Tehniskās universitātes studentiem un darbiniekiem” (iepirkuma ID Nr.: RTU 2018/79);**
		2. **„Neatvērt līdz 2018.gada 23.augusta, plkst. 1000”;**
		3. Pretendenta nosaukums un adrese.
	7. Pretendents noformē dokumentu tulkojumus atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”, bet dokumentu kopijas atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.
	8. Visi piedāvājuma pielikumi ir tā neatņemamas sastāvdaļas.
	9. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, norādot personu, kura ir tiesīga apliecināt dokumentus amata nosaukumu, parakstu, paraksta atšifrējumu un apliecinājuma vietas nosaukumu un datumu, ja viss piedāvājums ir cauršūts vai caurauklots. Šādā gadījumā pretendents norāda pieteikuma vēstulē (1.pielikums) prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
	10. Par jebkuru informāciju, kas ir konfidenciāla, jābūt īpašai norādei (konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju).
3. **Pretendentu KVALIFIKĀCIJA**
	1. Pretendentu kvalifikācijas prasības ir obligātas visiem pretendentiem, kas vēlas iegūt līguma slēgšanas tiesības.

1.tabula

|  |  |
| --- | --- |
| 4.2.Pretendentam ir jāatbilst šādām pretendentu kvalifikācijas prasībām: | 4.3.Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta kvalifikāciju apliecinošie dokumenti:  |
| 4.2.1.Pretendents piekrīt nolikuma noteikumiem.  | 4.3.1.Pretendenta pieteikums par piedalīšanos iepirkumā, kas ir aizpildīts atbilstoši nolikuma 1.pielikumam – Pieteikuma vēstules formai. Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā (izņemot gadījumu, ja personu apvienības dalībniekam, saskaņā ar pilnvaru ir tiesības pārstāvēt personu apvienību atsevišķi). |
| 4.2.2. Pretendents ir reģistrēts normatīvajos aktos noteiktajos gadījumos un kārtībā (ja normatīvie akti to paredz). | 4.3.2.Lai pārbaudītu nolikuma 4.2.2.apakšpunkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām, Pasūtītājs pārbaudīs Uzņēmumu reģistra datubāzē. Pretendentam, kas nav reģistrēts Uzņēmumu reģistrā, jāiesniedz dokuments, kas apliecina tā reģistrāciju. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. |
| 4.2.3.Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 4.3.3.Lai apliecinātu nolikuma 4.2.3.apakšpunkta izpildi, jāiesniedz dokuments, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības. Ja pretendents iesniedz pilnvaru (oriģinālu vai apliecinātu kopiju), tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības. Ja pārstāvības tiesības izriet no informācijas, kas iegūstama Uzņēmumu reģistra datubāzē, pieteikuma vēstulē ietverama norāde par šo faktu un Pasūtītājs pats par to pārliecināsies Uzņēmumu reģistra datubāzē. |

* 1. Ja piedāvājumu iesniedz personu apvienība vai personālsabiedrība, nolikuma 4.3.2., 4.3.3.apakšpunktos minētos dokumentus jāiesniedz par katru no attiecīgās personu apvienības dalībniekiem. Papildus jāiesniedz visu (personu), kas iekļautas apvienībā parakstīts sabiedrības līgums vai vienošanās (oriģināls vai apliecināta kopija), kurā arī būtu noradīts katras personas atbildības apjoms un veicamo darbu uzskaitījums. Ja piedāvājumu iesniedz fizisko vai juridisko personu apvienība jebkurā to kombinācijā piedāvājumā jānorāda personu, kura pārstāv persona apvienību iepirkumā.
	2. Ja pretendents savas kvalifikācijas atbilstības apliecināšanai balstās uz citu personu iespējām, pretendentu atlasei papildus jāiesniedz objektīvs pierādījums (piemēram, personas, uz kuras iespējām pretendents balstās, apliecinājums vai vienošanās) par sadarbību ar pretendentu konkrētā līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
	3. Pretendentam ir tiesības piesaistīt apakšuzņēmēju, atbilstoši Publisko iepirkumu likumā un nolikumā noteiktajam, vienlaikus nodrošinot, lai apakšuzņēmējam tiktu sniegta piegādātāja rīcībā esošā informācija, ciktāl tā apakšuzņēmējam ir nepieciešama līguma savlaicīgai un kvalitatīvais izpildei. Pretendentam savā piedāvājumā ir jānorāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojuma līguma daļu. Saskaņā ar Publisko iepirkumu likuma 63.panta trešo daļu, apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	4. Ja pretendents, ar kuru Pasūtītājs pieņēmis lēmumu slēgt Iepirkuma līgumu, ir personu apvienība, pretendentam ir pienākums 10 (desmit) kalendāro dienu laikā no dienas, kad atbilstoši Publisko iepirkumu likumam var slēgt Iepirkuma līgumu pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
1. PASKAIDROJUMI PAR TEHNISKĀ PIEDĀVĀJUMA SAGATAVOŠANU
	1. Pretendents tehnisko piedāvājumu sagatavo saskaņā ar nolikuma 2.pielikumā „Tehniskā specifikācija – Tehniskais, Finanšu piedāvājums” noteikto formu.
	2. Pretendents tehnisko piedāvājumu sagatavo par visu iepirkuma apjomu.
2. PASKAIDROJUMI PAR FINANŠU PIEDĀVĀJUMA SAGATAVOŠANU
	1. Pretendents finanšu piedāvājumu sagatavo saskaņā ar nolikuma 2.pielikumā „Tehniskā specifikācija – Tehniskais, Finanšu piedāvājums” noteikto formu.
	2. Piedāvātajā līguma summā pretendents iekļauj:
		1. visas izmaksas, kas saistītas ar pakalpojuma sniegšanu;
		2. visus valsts un pašvaldību noteiktos nodokļus un nodevas, izņemot pievienotās vērtības nodokli;
		3. citas izmaksas, kas ir saistošas pretendentam.
	3. Piedāvājuma līguma summa ir jāaprēķina un jānorāda ar precizitāti 2 (divas) zīmes aiz komata, *euro*.
	4. Vienas vienības cenas, kuras piedāvā pretendents, ir fiksētas uz visu Līguma izpildes laiku un tās nevar būt objekts nekādiem vēlākiem pārrēķiniem.
3. **PIEDĀVĀJUMU NOFORMĒJUMA UN PRETENDENTU KVALIFIKĀCIJAS PĀRBAUDE**
	1. Pasūtītājs veic piedāvājumu noformējuma un pretendentu kvalifikācijas pārbaudi slēgtās sēdēs, kuras laikā pārbauda piedāvājumu atbilstību nolikumā noteiktajām noformējuma prasībām un pretendenta atbilstību nolikuma 4.punktā noteiktajām kvalifikācijas prasībām.
	2. Pasūtītājs, saskaņā ar Publisko iepirkumu likumu un nolikumu, pieņem lēmumu par piedāvājuma noraidīšanu vai tālāku piedāvājuma vērtēšanu.
	3. Pretendenta piedāvājums, kurš ir atbilstošs visām Pasūtītāja nolikumā noteiktajām kvalifikācijas prasībām, tiek virzīts tehniskā piedāvājuma atbilstības tehniskajai specifikācijai pārbaudei.
4. **TEHNISKĀ PIEDĀVĀJUMA ATBILSTĪBAS PĀRBAUDE**
	1. Pēc pretendentu kvalifikācijas pārbaudes, Pasūtītājs slēgtā sēdē veic pretendentu tehnisko piedāvājumu atbilstības pārbaudi tehniskajā specifikācijā noteiktajām prasībām.
	2. Pretendenta piedāvājums tiek noraidīts no dalības iepirkumā un netiek tālāk izvērtēts, ja Pasūtītājs konstatē, ka:
		1. nav iesniegti tehniskā piedāvājuma dokumenti vai tie un to saturs neatbilst nolikuma un tehniskās specifikācijas prasībām;
		2. pretendents nepiekrīt nolikuma noteikumiem.
	3. Ja tehniskais piedāvājums atbilst tehniskās specifikācijas prasībām, pretendenta piedāvājums tiek virzīts finanšu piedāvājuma vērtēšanai.
5. **FINANŠU PIEDĀVĀJUMA VĒRTĒŠANA**
	1. Pasūtītājs veic aritmētisko kļūdu pārbaudi pretendentu finanšu piedāvājumos. Ja Pasūtītājs konstatēs aritmētiskās kļūdas, Pasūtītājs šīs kļūdas izlabos. Par kļūdu labojumu un laboto piedāvājuma summu, Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
	2. Ja piedāvājumu vērtēšanas laikā Pasūtītājam šķiet, ka pretendenta iesniegtais finanšu piedāvājums varētu būt nepamatoti lēts (šaubu gadījumā), Pasūtītājs pieprasa skaidrojumu par piedāvāto cenu vai izmaksām.
	3. Pasūtītājs, konsultējoties ar pretendentu, izvērtē tā sniegtos skaidrojumus un pieņem lēmumu par piedāvājuma noraidīšanu vai tālāku piedāvājuma vērtēšanu.
6. **LĪGUMSLĒGŠANAS TIESĪBU PIEŠĶIRŠANA, LĪGUMA NOSLĒGŠANA**
	1. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem.
	2. Pasūtītājs triju darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu. Pasūtītājs paziņo izraudzītā pretendenta nosaukumu, norādot:
	* noraidītajam pretendentam — tā iesniegtā piedāvājuma noraidīšanas iemeslus, tai skaitā pamatojot lēmumu par neatbilstību ekvivalencei vai lēmumu par attiecīgā piedāvājuma neatbilstību funkcionālajām prasībām vai darbības prasībām (ja attiecināms);
	* pretendentam, kurš iesniedzis atbilstošu piedāvājumu, — izraudzītā piedāvājuma raksturojumu un nosacītās priekšrocības;
	* termiņu, kādā pretendents, ievērojot Publisko iepirkumu likuma [68.panta](https://m.likumi.lv/doc.php?id=287760#p68) otrās daļas 1. un 2.punktu, var iesniegt Iepirkumu uzraudzības birojam iesniegumu par iepirkuma pārkāpumiem.
	1. Ja iepirkums tiek izbeigts vai pārtraukts, Pasūtītājs triju darbdienu laikā pēc lēmuma pieņemšanas vienlaikus informē visus pretendentus par visiem iemesliem, kuru dēļ iepirkums tiek izbeigts vai pārtraukts. Pasūtītājs visus pretendentus informē par termiņu, kādā persona, ievērojot Publisko iepirkumu likuma [68.panta](https://m.likumi.lv/doc.php?id=287760#p68) otrās daļas 1. un 2.punktu, var iesniegt Iepirkumu uzraudzības birojam iesniegumu par iepirkuma pārkāpumiem.
	2. Iepirkuma līgums starp Pasūtītāju un iepirkuma uzvarētāju tiks noslēgts Publisko iepirkumu likuma 60.pantā noteiktajā kārtībā. Grozījumus Iepirkuma līgumā, izdara, ievērojot Publisko iepirkumu likuma 61.panta noteikumus.
7. **PIELIKUMU SARAKSTS**
	1. Visi nolikuma pielikumi ir neatņemamas tā sastāvdaļas:
		1. 1.pielikums - Pieteikuma vēstules forma;
		2. 2.pielikums– Tehniskā specifikācija –Tehniskais, Finanšu piedāvājums forma;
		3. 3.pielikums– Iepirkuma līguma projekts.

1.pielikums

Nolikumam ID Nr. RTU 2018/79

**PIETEIKUMA VĒSTULES FORMA**

**Piezīme**: *Iepirkuma pretendentam jāaizpilda tukšās vietas šajā formā.*

Iepirkums: „Vingrošanas, trenažieru, boksa zāles un peldbaseina celiņu nodrošināšana Rīgas Tehniskās universitātes studentiem un darbiniekiem”, iepirkuma ID Nr.: RTU 2018/79.

Kam: Rīgas Tehniskai universitātei

Saskaņā ar iepirkuma nolikumu, es\_\_\_\_\_\_\_\_\_\_\_\_ /*pretendenta nosaukums, pārstāvēttiesīgās personas amats, vārds, uzvārds*/, apakšā parakstījies, apstiprinu, ka piekrītu iepirkuma noteikumiem. Piedāvāju nodrošināt vingrošanas, trenažieru, boksa zāles un peldbaseina celiņu Rīgas Tehniskās universitātes studentiem un darbiniekiem, saskaņā ar nolikuma prasībām.

1. Apstiprinu, ka visi pievienotie dokumenti veido šo piedāvājumu.
2. Piekrītu, ka iepirkuma līgums stājas spēkā pēc abpusējas parakstīšanas saskaņā ar Jūsu noteikumiem.
3. Apliecinu, ka pretendentam ir pietiekami finanšu un tehniskie resursi iepirkuma līguma saistību izpildei.
4. Informācija par pretendentu vai personu, kura pārstāv personu apvienību iepirkumā:
	1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Reģistrēts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. ar Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. Biroja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

* 1. Telefons:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Nodokļu maksātāja reģistrācijas Nr.: \_\_\_\_\_\_\_\_\_\_\_\_\_\_\_\_\_\_\_
	5. Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	7. Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	8. Informācija par to, vai piedāvājumu iesniegušā pretendenta (personu grupas gadījumā – katra dalībnieka) uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam atbilstoši Eiropas Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.):

|  |  |  |
| --- | --- | --- |
| **Persona***(norādīt nosaukumu un lomu (pretendents, personu apvienības dalībnieks), apakšuzņēmējs) iepirkumā)* | **Mazais uzņēmums***ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro***(atbilst/neatbilst)** | **Vidējais uzņēmums***ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro***(atbilst/neatbilst)** |
| **<>** | **<>** | **<>** |

*Ja pretendents ir personu apvienība (personu grupa) jānorāda:*

* + *persona, kura pārstāv personu apvienību iepirkumā: .*
	+ *katras personas atbildības apjoms: .*

APLIECINĀJUMI

Apliecinu šādu šajā piedāvājumā iesniegto dokumentu atvasinājumu un/vai tulkojumu pareizību:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par iepirkumam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_ Vārds, uzvārds: \_\_\_\_\_\_\_\_\_\_\_\_\_\_\_ Amats: \_\_\_\_\_\_\_\_\_\_\_\_\_\_

2.pielikums

 Nolikumam ID Nr. RTU 2018/79

**TEHNISKĀ SPECIFIKĀCIJA – TEHNISKAIS, FINANŠU PIEDĀVĀJUMS**

(Pasūtītāja Tehniskās specifikācija, Pretendenta Tehniskais, Finanšu piedāvājums)

**Iepirkumam „Vingrošanas, trenažieru, boksa zāles un peldbaseina celiņu nodrošināšana Rīgas Tehniskās universitātes studentiem un darbiniekiem”, ID Nr.: RTU 2018/79**

1.tabula

**Tehniskā specifikācija – Tehniskais piedāvājums**

|  |  |  |
| --- | --- | --- |
| **Nr.p.k.** | **Tehniskā specifikācija****(pakalpojuma apraksts)** | **Pretendenta tehniskais piedāvājums** |
| 1 | RTU sporta nodarbības norit saskaņā ar savstarpēji saskaņotu nodarbību grafiku no plkst. 8:00 līdz plkst. 22:15.  |  |
| 2 | Pretendents nodrošina vingrošanas zāles, trenažieru zāles, boksa zāles un peldbaseina celiņu pieejamību darba dienās, izņemot laika posmā no 1. jūlija līdz 31. augustam (ik gadu).  |  |
| 3 | Pretendents nodrošina:1. RTU studentiem un darbiniekiem iespēju apmeklēt peldbaseinu, trenažieru zāli, kā arī nodarbības vingrošanas, un boksa zālēs kvalificētu RTU treneru vadībā;
2. RTU studentiem un darbiniekiem iespēju apmeklēt peldbaseinu, trenažieru zāli, kā arī nodarbības vingrošanas, un boksa zālēs kvalificētu pretendenta treneru vadībā.
 |  |
| 4 | RTU studentiem un RTU izlašu dalībniekiem jābūt ērtai nokļūšanai uz sporta bāzi un atpakaļ, nodrošinot ikdienas studiju procesa nepārtrauktību un lekciju grafiku laiku ievērošanu. Ja gājiena laiks no lekciju norises vietām RTU Ķīpsalas studentu pilsētiņā (Ķīpsalas ielā 6, Ķīpsalas ielā 6A/6B, Āzenes ielā 12, Āzenes ielā 12/1) uz sporta zālēm vai peldbaseinu pārsniedz 10 minūtes, pretendentam jānodrošina transports, garantējot, ka kopējais ceļā pavadītais laiks nepārsniedz 10 minūtes.  |  |
| **Peldbaseina pakalpojumi**  |  |
| 5 | Pretendents nodrošina peldbaseina celiņus RTU studentu un studentu izlašu un darbinieku sporta nodarbībām baseinā, kura garums ir ne mazāks kā 50 metri un dziļums ne mazāks par 2 metriem. |  |
| 6 | Pretendentam ir jānodrošina peldbaseina inventārs – peldēšanas dēlīši, pludiņi un pleznas.  |  |
| 7 | Pretendents nodrošina, ka RTU sporta nodarbību laikā peldbaseinā dežurē vismaz viens sertificēts glābējs un ir pieejams nepieciešamais glābšanas inventārs.  |  |
| 8 | Pretendents nodrošina peldbaseina atbilstību Ministru kabineta 2009.gada 13.janvāra noteikumiem Nr.37 „Higiēnas prasības publiskas lietošanas peldbaseiniem”. |  |
| **Vingrošanas zāles pakalpojumi**  |  |
| 9 | Vingrošanas zāles platībai jābūt ne mazākai par 120 m2, lai vienlaikus vingrošanas zālē varētu uzturēties vismaz 25 cilvēki.  |  |
| 10 | Vingrošanas zālei ir jābūt aprīkotai ar atbilstošu vēdināšanas sistēmu, spoguļiem, vingrošanas paklājiņiem un bumbām. Vingrošanas zālei ir jābūt aprīkotai ar apskaņošanas sistēmu un piespraužamo mikrofonu nodarbību vadītājiem. |  |
| 11 | Pie vingrošanas zāles jābūt trenažieru zālei ar vismaz 30 cilvēku ietilpību, kas aprīkota ar spēka trenažieriem visām muskuļu grupām un vismaz pieciem kardio trenažieriem RTU studentu individuālās sporta apmācības nodrošināšanai.  |  |
| **Boksa zāles pakalpojumi**  |  |
| 12 | Boksa zālei jābūt aprīkotai ar boksa ringu uz paaugstinājuma, kas atbilst Latvijas Boksa federācijas standartiem vai ekvivalents, un vismaz 10 dažāda garuma un platuma boksa maisiem, dažāda svara un diametra pildbumbām, lecamauklām, hantelēm un pneimobumbieriem.  |  |
| 13 | Boksa zāles platībai jābūt ne mazākai par 70 kvadrātmetriem, lai vienlaikus boksa zālē varētu uzturēties 20 sportisti.  |  |
| 14 | Boksa zālei ir jābūt aprīkotai ar atbilstošu vēdināšanas sistēmu, spoguļiem un vingrošanas paklājiņiem. Boksa zālei ir jābūt aprīkotai ar apskaņošanas sistēmu. Zālē jābūt neslīdošam grīdas segumam.  |  |
| **Prasības palīgtelpām**  |  |
| 15 | Pretendentam jānodrošina telpas RTU treneru vajadzībām – vismaz (10 m2) platībā ar atsevišķu dušu un tualeti.  |  |
| 16 | Pie vingrošanas zāles, boksa zāles, trenažieru zāles un peldbaseina jābūt pieejamām ģērbtuvēm ar dušām, slēdzamiem skapīšiem un tualetēm – vismaz 10 dušas galviņas gan vīriešu, gan sieviešu ģērbtuvē, ne mazāk kā 80 slēdzami skapīši gan vīriešu, gan sieviešu ģērbtuvē, kā arī vismaz viena tualete gan vīriešu, gan sieviešu ģērbtuvē. Katrā no ģērbtuvēm ir jānodrošina vismaz divas matu žāvēšanas ierīces un spoguļi.  |  |
| 17 | Pretendentam jānodrošina RTU studējošo dokumentu (studentu apliecība vai cits personu apliecinošs dokuments) pārbaudes procedūra un salīdzināšana ar reģistrējušos studentu sarakstu uz konkrēto nodarbību RTU Sporta sistēmā pirms sporta nodarbību apmeklējuma vingrošanas zālē vai peldbaseinā.  |  |
| **Prasības sporta nodarbībām**  |  |
| 18 | Pretendentam jānodrošina RTU studentiem iespēja piedalīties vismaz 7 dažādu sporta nodarbību veidos. Nodarbībām ir jābūt atbilstošām dažādām studentu grupām, nodarbību klāstā jābūt gan spēka, gan kardio treniņu nodarbībām.  |  |
| 19 | Nedēļas laikā pretendentam jānodrošina vismaz 20 sporta nodarbības, kurās kopā var piedalīties vismaz 400 RTU studenti.  |  |
| 20 | Nodarbībām jānotiek pretendenta piedāvātajās telpās, kas atbilst šajā specifikācijā norādītajām sporta zāļu prasībām. Nodarbības var notikt peldbaseinā, vingrošanas zālē, trenažieru zālē, boksa zālē vai citās līdzīgās sporta zālēs, kurās katrs students var individuāli pievienoties konkrētajai nodarbībai (ja šādas ir pretendenta rīcībā). |  |

 2.tabula

**Finanšu piedāvājums**

|  |  |  |  |
| --- | --- | --- | --- |
| **Nr.p.k.** | **Pakalpojuma nosaukums** | **Mērvienība** | **Vienas vienības cena EUR bez PVN** |
| 1. | Peldbaseina pakalpojumi (45 min.) Pasūtītāja trenera vadībā | Vienam celiņam |  |
| 2. | Vingrošanas zāles pakalpojumi (60 min.) | Visai zālei |  |
| 3. | Boksa zāles pakalpojumi par vienu stundu (60 min.) | Visai zālei |  |
| 4. | Peldbaseina pakalpojumi (45 min) pretendenta trenera vadībā | Vienai personai  |  |
| 5. | Peldbaseina apmeklējums (120 min.) | Vienai personai |  |
| 6. | Trenažieru zāles apmeklējums (3,5 h) | Vienai personai |  |
| 7. | Boksa zāles apmeklējums pretendenta trenera vadībā (90 min.) | Vienai personai |  |
| 8. | Vingrošanas zāles apmeklējums pretendenta trenera vadībā (60 min.) | Vienai personai |  |
| Vienas vienības cenu kopsumma EUR bez PVN\* |  |

\*Vienas vienības cenu kopsumma tiks izmantota tikai kā piedāvājuma izvērtēšanas kritērijs.

Līgumā tiks fiksētas vienas vienības cenas par katru pakalpojumu atsevišķi.

Pretendentam vienību cenās jāietver visas izmaksas, nodevas un nodokļi (izņemot pievienotās vērtības nodokli), kas saistītas ar pakalpojuma sniegšanu.

Līgums tiks slēgt uz 36 mēnešiem no Līguma spēkā stāšanās dienas vai kamēr tiek sasniegta kopējā paredzamā līgumcena atkarībā no tā, kurš no nosacījumiem iestāsies pirmais.

Ar šo apstiprinām un garantējam sniegto ziņu patiesumu un precizitāti

Pilnvarotās personas paraksts \_\_\_\_\_\_\_\_\_\_\_\_

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_

 3.pielikums

Nolikumam ID Nr. RTU 2018/79

projekts

**IEPIRKUMA LĪGUMS Nr.\_\_\_\_\_\_\_\_\_**

Rīgā, 2018.gada \_\_\_\_\_.\_\_\_\_\_\_\_\_\_\_\_\_\_

**Rīgas Tehniskā universitāte,** izglītības iestādes reģistrācijas Nr. 3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” pamata rīkojas finanšu prorektors **Ingars Eriņš**, turpmāk tekstā – „Pasūtītājs”, no vienas puses, un

**\_\_\_\_“\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_, kuras vārdā un interesēs, pamatojoties uz \_\_\_\_\_\_\_\_\_, rīkojas tās \_\_\_\_\_\_\_\_, turpmāk tekstā – „Pakalpojuma sniedzējs”, no otras puses,

abi kopā saukti „Puses”, bet katrs atsevišķi saukts arī kā „Puse”, pamatojoties uz iepirkuma „Vingrošanas, trenažieru, boksa zāles un peldbaseina celiņu nodrošināšana Rīgas Tehniskās universitātes studentiem un darbiniekiem” (iepirkumu identifikācijas Nr. RTU 2018/79) rezultātiem, bez maldības, viltus un spaidiem noslēdz šādu līgumu ar pielikumu (turpmāk – “Līgums”), par turpmāk minēto:

1. **DEFINĪCIJAS**
	1. **Akts** – pieņemšanas-nodošanas akts, kas apliecina, ka Pakalpojums atbilst Līguma noteikumiem vai, ka tiek konstatēti Defekti.
	2. **Defekti** – Pakalpojuma vai Pakalpojuma daļas kvalitātes neatbilstība Latvijas Republikā spēkā esošajiem normatīvajiem aktiem, tehniskajai specifikācijai, tehniskajam piedāvājumam vai Līgumam.
	3. **Iepirkums** – Publisko iepirkumu likuma 10.panta kārtībā rīkots iepirkums “Vingrošanas, trenažieru, boksa zāles un peldbaseina celiņu nodrošināšana Rīgas Tehniskās universitātes studentiem un darbiniekiem” iepirkuma identifikācijas Nr. RTU 2018/79.
	4. **Līgumcena** – maksimāli iespējamā maksa par Pakalpojuma sniegšanu Līgumā noteiktajā kārtībā un apmērā bez pievienotās vērtības nodokļa (PVN).
	5. **Nolikums** – Iepirkuma nolikums ar visiem tā pielikumiem.
	6. **Pārstāvis** – Pasūtītāja pilnvarota persona, kas Līguma ietvaros kontrolē līgumsaistību izpildi.
	7. **Pakalpojums –** vingrošanas, trenažieru, boksa zāles un peldbaseina celiņu pieejamības nodrošināšana Rīgas Tehniskās universitātes studentiem un darbiniekiem, par kuru sniegšanu saskaņā ar iepirkuma nolikumu un Pakalpojuma sniedzēja iesniegto piedāvājumu tiek slēgts Līgums.
	8. **Rēķins** – normatīvajiem aktiem atbilstošs rēķins, ko Pakalpojuma sniedzējs iesniedz Pasūtītājam par Pakalpojuma sniegšanu Līgumā noteiktajā kārtībā.
	9. vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.
2. **LĪGUMA PRIEKŠMETS**
	1. Pasūtītājs pasūta, saņem un apmaksā un Pakalpojuma sniedzējs sniedz Pakalpojumu par Līgumā minēto samaksu Līgumā noteiktajā termiņā, kārtībā un apmērā.
	2. Pakalpojums tiek nodrošināts atbilstoši Pasūtītāja tehniskajai specifikācijai un Pakalpojuma sniedzēja iesniegtam tehniskajam piedāvājumam (1.pielikums “Tehniskā specifikācija – Tehniskais, Finanšu piedāvājums”), Līguma noteikumiem un Latvijas Republikā spēkā esošajiem normatīvajiem aktiem.
	3. Pakalpojuma sniedzējs garantē, ka Pakalpojums atbilst normatīvajos aktos un valsts standartos noteiktajām Pakalpojuma kvalitātes un atbilstības prasībām.
	4. Pakalpojuma sniegšanas vieta \_\_\_\_\_\_\_\_\_\_\_\_\_.
	5. Pasūtītājs ir tiesīgs izmantot vingrošanas zāli, trenažieru zāli, boksa zāli un peldbaseina celiņus darba dienās, izņemot laika posmu no 1.jūlija līdz 31.augustam (ik gadu).
3. **LĪGUMCENA UN NORĒĶINU KĀRTĪBA**
	1. Līgumcena bez PVN par Pakalpojuma sniegšanu nepārsniedz – **EUR 360 000,00** (trīs simti sešdesmit tūkstoši *euro* un 00 centi).
	2. Papildus līgumcenai Pasūtītājs maksā Pakalpojuma sniedzējam PVN normatīvajos aktos noteiktajā kārtībā un apmērā.
	3. Līguma 3.1.punktā minētajā līgumcenā iekļauti visi Pakalpojuma sniedzēja izdevumi un izmaksas, kas attiecināmi uz Pakalpojuma sniegšanu, kā arī visi izdevumi un izmaksas, kas Pakalpojuma sniedzējam radīsies izpildot saistības saskaņā ar Līgumu.
	4. Pakalpojuma cena par vienu vienību noteikta Finanšu piedāvājumā (Līguma 1.pielikums).
	5. Pakalpojuma sniedzējam nav tiesības paaugstināt Līguma 3.4.punktā un Līguma 1.pielikumā norādīto Pakalpojuma cenu par vienu vienību. Pakalpojuma sniedzējs apliecina, ka vienību cenas ir nemainīgas visā Līguma darbības laikā.
	6. Pasūtītājs apmaksu, par iepriekšējā mēnesī faktiski saņemto Pakalpojumu, atbilstoši iesniegtajam sporta nodarbību grafikam un ievērojot vienas vienības cenas (Finanšu piedāvājums), veic 20 (divdesmit) darbdienu laikā pēc Akta abpusējas parakstīšanas un atbilstoša Pakalpojuma sniedzēja rēķina saņemšanas dienas, pārskaitot naudas summu Pakalpojuma sniedzēja iesniegtā rēķina norādītajā norēķinu kontā. Pakalpojuma sniedzējam rēķins un Akts jāiesniedz Pasūtītāja pārstāvim līdz katra mēneša 5.datumam.
	7. Maksājums tiek uzskatīts par izdarītu brīdī, kad Pasūtītājs veicis maksājumu no sava norēķinu konta.
	8. Pakalpojuma sniedzējs, sagatavojot rēķinu, tajā iekļauj informāciju **iepirkuma nosaukumu un identifikācijas numuru, kā arī Līguma datumu un numuru**. Ja Pakalpojuma sniedzējs nav iekļāvis šo informāciju rēķinā, Pasūtītājam ir tiesības prasīt Pakalpojuma sniedzējam veikt atbilstošas korekcijas rēķinā. Kamēr Pakalpojuma sniedzējs nav novērsis nepilnības rēķinā, – Pasūtītājs ir tiesīgs neveikt Pakalpojuma apmaksu.
	9. Līguma 3.8.punktā minēto rēķinu Pakalpojuma sniedzējs var nosūtīt vienā no šādiem veidiem:
		1. papīra formātā, nosūtot to uz Pasūtītāja pasta adresi;
		2. elektroniski, nosūtot to uz Pasūtītāja e-pastu un izmantojot drošu elektronisko parakstu;
		3. elektroniski, nosūtot to uz Pasūtītāja e-pastu ar atsauci, ka rēķins ir sagatavots elektroniski un derīgs bez paraksta.
4. **PAKALPOJUMA PIEŅEMŠANAS - NODOŠANAS KĀRTĪBA**
	1. Pakalpojuma sniedzējs par faktiski sniegto Pakalpojumu vienu reizi mēnesī, iesniedz Pasūtītājam Aktu. Pakalpojuma sniedzējs aktā norāda: Līguma datumu un numuru, Pakalpojuma nosaukumu (pa pozīcijām), stundu skaitu katram Pakalpojumam atsevišķi, kopējo cenu. Pasūtītājs izskata iesniegto Aktu 5 (piecu) darbdienu laikā un paraksta to vai arī minētajā termiņā sniedz Pakalpojuma sniedzējam pamatotas pretenzijas (Defektu aktu).
	2. Ja Pasūtītājs rakstiski motivē atteikumu pieņemt izpildīto Pakalpojumu, Pasūtītājs sagatavo Defektu aktu, kurā saraksta veidā uzrāda iebildumus, neatbilstības, pretenzijas, trūkumus, nepieciešamos papildinājumus un labojumus Pakalpojuma izpildē. Sastādīto Defektu aktu Pasūtītājs iesniedz Pakalpojuma sniedzējam. Pakalpojuma sniedzējs uz sava rēķina novērš Defektus (ja Defektus ir iespējams novērst) Pušu saskaņotā termiņā, bet, ja Puses nespēj vienoties par termiņu, ne vēlāk kā 10 (desmit) dienu laikā pēc Pasūtītāja pretenzijas saņemšanas dienas. Pēc nepieciešamo pasākumu veikšanas attiecībā uz nekvalitatīvo Pakalpojumu vai tā daļu (Defektu novēršanas), Puses izdara atkārtotu Pakalpojuma pieņemšanu Līgumā noteiktajā kārtībā.
	3. Ja Aktā minētie Defekti radušies Pakalpojuma sniedzēja darbības vai bezdarbības rezultātā, Pakalpojuma sniedzējs pilnībā apmaksā Defektu novēršanas izdevumus.
	4. Ja Pasūtītājs vairāk nekā trīs reizes konstatē Defektus vai, ja Defekti netiek novērsti Līgumā noteiktajā kārtībā un termiņā, Pasūtītājam ir tiesības izbeigt Līgumu, brīdinot par to Pakalpojuma sniedzēju 7 (septiņas) dienas pirms izbeigšanas.
5. **PASŪTĪTĀJA TIESĪBAS UN PIENĀKUMI**
	1. Pasūtītājs veic Līgumā noteiktos maksājumus Līgumā noteiktajā termiņā un apmērā.
	2. Pasūtītājam ir tiesības pieprasīt un ne vēlāk kā 3 (trīs) darbdienu laikā no Pakalpojuma sniedzēja saņemt informāciju Līguma ietvaros.
	3. Pasūtītājam ir tiesības nepieņemt Pakalpojumu, ja Pasūtītājs konstatē, ka Pakalpojuma sniegšana ir veikta nekvalitatīvi, neatbilst Līguma noteikumiem.
	4. Pasūtītājs apņemas iesniegt Pakalpojuma sniedzējam kārtējā semestra nodarbību grafiku ne vēlāk kā vienu mēnesi iepriekš, norādot precīzu sporta nodarbību norises laikus un apjomus.
	5. Pasūtītājs ir tiesīgs izmantot zāles un/vai baseinu tikai Līguma 2.1.punktā norādītajam mērķim.
	6. Pasūtītājs apņemas saskaņot ar Pakalpojuma sniedzēju jebkādu reklāmas plakātu, banneru, informatīvos stendus utt. izvietošanu Pakalpojuma sniedzēja telpās.
	7. Pasūtītājs nav tiesīgs aizsegt vai noņemt Pakalpojuma sniedzēja telpās esošās reklāmas.
	8. Pasūtītājs apņemas uzturēt zāles un/vai baseinu, un/vai telpas labā kārtībā to lietošanas laikā.
	9. Pasūtītājs apņemas nodrošināt, ka visiem tā nodrošinātajiem treneriem ir LSFP izdoti treneru sertifikāti (vismaz C kategorija) vai citi sertifikāti atbilstoši konkrētās nodarbības specifikai.
6. **PAKALPOJUMA SNIEDZĒJA TIESĪBAS UN PIENĀKUMI**
	1. Pakalpojuma sniedzējam jānodrošina Pakalpojuma sniegšana Līguma noteiktajos termiņos un kārtībā.
	2. Pakalpojuma sniedzējs Līguma izpildē ievēro nolikuma, Līguma un normatīvo aktu prasības.
	3. Pakalpojuma sniedzēja pienākums ir nodrošināt nodarbību norisi iepriekš noteiktajās dienās un laikos, saskaņā ar Līguma 1.pielikumu.
	4. Pakalpojuma sniedzējs ir tiesīgs nepielaist nodarbībām personas, ja tie rupji pārkāpj Pakalpojuma sniedzēja iekšējās kārtības noteikumus.
	5. Pakalpojuma sniedzējs Pakalpojumu veic patstāvīgi. Pakalpojuma sniedzējs ir tiesīgs Līguma izpildei piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Līguma izpildē tiek piesaistīti apakšuzņēmēji, Pakalpojuma sniedzējs atbild Pasūtītājam par šo apakšuzņēmēju saistību pienācīgu izpildi tā, it kā pats būtu pildījis attiecīgo Līguma daļu. Iepirkuma līguma izpildē iesaistīto apakšuzņēmēju nomaiņa un jauna apakšuzņēmēja piesaiste jānodrošina atbilstoši Publisko iepirkumu likuma 62.pantam.
	6. Pakalpojuma sniedzējs apņemas nodrošināt Pakalpojumu ievērot visas normatīvajos aktos noteiktās higiēnas, tehniskās, darba drošības prasības un citas prasības, kas saistītas ar Pakalpojuma sniegšanu, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām.
	7. Pakalpojuma sniedzējam ir pienākums 3 (trīs) darbdienu laikā pēc Pasūtītāja pieprasījuma rakstveidā sniegt informāciju Līguma ietvaros.
	8. Pakalpojuma sniedzēja pienākums sniedzot Pakalpojumu, ievērot darba drošības un ugunsdrošības noteikumus.
	9. Pakalpojuma sniedzējs nodrošina Pakalpojuma sniegšanu ar kvalificētu darbaspēku, kas nepieciešams Līguma saistību izpildei.
	10. Pakalpojuma sniedzējs nodrošina, ka tā darbinieki, kuriem Pakalpojuma sniedzējs uzdod veikt Līguma paredzēto Pakalpojumu, godprātīgi pilda savus pienākumus un Pakalpojuma sniedzējs uzņemas pilnu atbildību par savu darbinieku rīcību laikā, kad tie nodrošina Līguma izpildi.
7. **PUŠU ATBILDĪBA**
	1. Ja Pakalpojuma sniedzējs liedz Pasūtītājam zāles un/vai baseina izmantošanu bez iepriekšējā brīdinājuma un/vai bez pamatota iemesla, par katru lieguma dienu Pasūtītājam ir tiesības pieprasīt no Pakalpojuma sniedzēja līgumsodu 0,5% apmērā no iepriekšējā mēneša kopējās summas (mēneša maksas), bet ne vairāk kā 10% no kopējās līgumcenas, kā arī atlīdzina visus tādējādi Pasūtītājam nodarītos zaudējumus.
	2. Ja Pasūtītājs Līgumā paredzētajā termiņā un apjomā neveic maksājumu par Pakalpojumu, Pakalpojuma sniedzējam ir tiesības pieprasīt no Pasūtītāja līgumsodu 0,5% apmērā no nesamaksātās summas par katru nokavēto dienu, bet ne vairāk par 10% no termiņā nesamaksātās summas.
	3. Ja Pasūtītājam uz Līguma pamata rodas tiesības pieprasīt no Pakalpojuma sniedzēja līgumsodu vai jebkuru citu maksājumu, Pasūtītājam, iepriekš rakstveidā brīdinot Pakalpojuma sniedzēju, ir tiesības ieturēt līgumsodu vai jebkuru citu maksājumu no Pakalpojuma sniedzējam izmaksājamajām summām.
	4. Līgumsoda samaksa neatbrīvo Puses no to saistību pilnīgas izpildes.
	5. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies Puses, tās darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
8. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darbdienu laikā no attiecīgo apstākļu iestāšanās dienas vai dienas, kad Puse par šiem apstākļiem uzzinājusi) par šādiem apstākļiem rakstveidā jāziņo otrai Pusei. Ziņojumā Puse norāda, kādā termiņā pēc tās uzskata ir iespējama un paredzama tās Līgumā paredzēto saistību izpilde. Pēc pieprasījuma šādam ziņojumam ir jāpievieno dokuments, kuru izsniegusi kompetenta institūcija un kurš satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei pēc nepārvaramas varas apstākļu iestāšanās.
9. **KONFIDENCIALITĀTE**
	1. Puses apņemas ievērot konfidencialitāti savstarpējās attiecībās, tajā skaitā:
		1. neizpaust Līgumā minēto informāciju trešajām personām, izņemot valsts un pašvaldību institūcijām, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot gadījumus, kad šādas informācijas izpaušanu paredz likums;
		3. nodrošināt, ka visas trešās personas, ko Puses iesaista Līguma izpildē, ievēro šajā nodaļā norādītos konfidencialitātes noteikumus attiecībā uz Līguma izpildes gaitā iegūto informāciju.
	2. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	3. Konfidencialitātes noteikumu neievērošana cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	4. Šīs Līguma nodaļas noteikumi paliek spēkā arī pēc Līguma izbeigšanās.
10. **PUŠU PĀRSTĀVJI**

### Pasūtītāja par Līguma saistību izpildes kontroli atbildīgā persona: \_\_\_\_\_\_\_\_\_\_\_\_\_\_\_\_\_\_\_, turpmāk – “Pasūtītāja pārstāvis”.

* 1. Pasūtītāja pārstāvim ir noteikti šādi pienākumi:
		1. veikt Pakalpojuma izpildes uzraudzību;
		2. sekot Līguma saistību izpildei;
		3. pieņemt Pakalpojumu, pārbaudīt tā atbilstību Līgumam;
		4. pārbaudīt un parakstīt Aktus;
		5. saskaņot katru Pakalpojuma sniedzēja iesniegto rēķinu;
		6. sagatavot un parakstīt Defektu aktu (ja tiek konstatēti Defekti).
	2. Pakalpojuma sniedzēja atbildīgā persona par Līguma izpildi: **\_\_\_\_\_\_\_\_\_\_\_\_\_\_\_\_\_\_\_\_\_.**
1. **DOMSTARPĪBAS UN STRĪDI**

Visus jautājumus un strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta viena mēneša laikā, strīdi tiek risināti Latvijas Republikas normatīvajos aktos paredzētajā kārtībā.

1. **LĪGUMA DARBĪBAS TERMIŅŠ UN TĀ GROZĪŠANAS, PAPILDINĀŠANAS UN IZBEIGŠANAS KĀRTĪBA**
	1. Līgums stājas spēkā tā abpusējas parakstīšanas dienā un ir spēkā 36 (trīsdesmit sešus) mēnešus vai līdz kopējās līgumcenas sasniegšanai, atkarībā no tā, kurš no nosacījumiem iestāsies pirmais, izņemot gadījumus, kad Līgums ir izbeigts vai pārtraukts, saskaņā ar Līguma noteikumiem.
	2. Visi Līguma grozījumi un papildinājumi tiek sagatavoti un ir spēkā tikai tādā gadījumā, ja tie ir veikti rakstiski un abu Pušu pilnvaroto pārstāvju parakstīti, ievērojot Publisko iepirkumu likuma 61. pantu un citu normatīvo aktu nosacījumus.
	3. Pasūtītājs ir tiesīgs vienpusēji izbeigt Līgumu pirms no tā visu izrietošo saistību izpildes, paziņojot par to Pakalpojuma sniedzējam rakstiski 15 (piecpadsmit) dienas iepriekš. Līguma izbeigšanas gadījumā Puses apņemas veikt savstarpējus norēķinus.
	4. Pasūtītājs ir tiesīgs vienpusēji atkāpties no Līguma, ja:

## ir stājies spēkā tiesas spriedums par Pakalpojuma sniedzēja atzīšanu par maksātnespējīgu vai tiesa ir pieņēmusi lēmumu par Pakalpojuma sniedzēja maksātnespējas procesa ierosināšanu;

## pret Pakalpojuma sniedzēju tikušas vērstas tiesiskas darbības, kas saistītas ar aresta uzlikšanu vairāk kā 50% no Pakalpojuma sniedzēja bilances aktīviem;

## Pakalpojuma sniedzējs nenodrošina Pakalpojuma sniegšanu ilgāk par 10 (desmit) dienām pēc rakstveida brīdinājuma nosūtīšanas;

## pēc Līguma noslēgšanas atklājas, ka, iesniedzot piedāvājumu, Pakalpojuma sniedzējs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums vai informācija tehniskajā piedāvājumā;

## Pakalpojuma sniedzējs Pasūtītājam nodarījis zaudējumus;

## Pakalpojuma sniedzējs ir patvaļīgi pārtraucis Līguma izpildi, tai skaitā, ja Pakalpojuma sniedzējs nav sasniedzams juridiskajā adresē;

## Pakalpojuma sniedzējs nepilda saistības atbilstoši Līguma nosacījumiem;

## Līgumā ir izdarīti būtiski grozījumi, kas nav pieļaujami saskaņā ar Publisko iepirkumu likuma 61.panta pirmo daļu;

## Līgums nav noslēgts atbilstoši iepirkuma dokumentos paredzētajiem noteikumiem, vai ir mainīti būtiski iepirkuma dokumentos iekļautā iepirkuma līguma projekta noteikumi.

## Līguma 12.4.punktā noteiktajos gadījumos Līgums ir uzskatāms par izbeigtu 7.(septītajā)dienā pēc attiecīga Pasūtītāja rakstveida paziņojuma nosūtīšanas Pakalpojuma sniedzējam, veicot savstarpējus norēķinus.

1. **NOBEIGUMA NOSACĪJUMI**
	1. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
	2. Pusēm ir jāinformē vienai otra 5 (piecu) darbdienu laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
	3. Līgums sagatavots latviešu valodā, divos eksemplāros. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Pakalpojuma sniedzēja.
	4. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
	5. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
	6. Līgumam pievienots šāds pielikums: “Tehniskā specifikācija – Tehniskais, Finanšu piedāvājums” (Pasūtītāja tehniskā specifikācija, Pakalpojuma sniedzēja tehniskais, finanšu piedāvājums).
2. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:** | **Pakalpojuma sniedzējs:** |